《行经邯郸》
清代·袁保龄

为蝶为周作是观，又来无梦过邯郸。百年勋业归蜗角，千古文章笑鼠肝。

勉在伦常守兢业，敢云担荷怕艰难。神仙本不离忠孝，未许忘情一例看。

作者简介：（1841—1889）河南项城人。袁甲三次子。少与兄袁保恒从父治军。光绪八年以直隶候补道督办旅顺海防，兴筑炮台营垒，并种桑设学。旅顺遂为北洋海军要塞。卒于旅顺防次。